ཁོང་ནི་བོད་རབ་བྱུང་བཅུ་དྲུག་པའི་མེ་གླང་ལོར་༡༢༣༧རོང་བོ་ཨ་མྱེས་གུར་གྱི་ཉེ་དྲུང་དུ་སྐྱེས་ཤིང་།མཚན་ཡང་རྟེན་དེའི་དཀོར་གཉེར་མེ་ཏེ་ཞེས་པས་མགོན་པོ་ཚེ་བརྟན་དུ་བཏགས།ཡོངས་གྲགས་སུ་མགོན་ཚེ་ཟེར།ལོ་ཆུང་ངུའི་དུས་ཕ་མའི་ཕྱིར་འབྲངས་ནས་མདོ་སྨད་ཀྱི་སྐད་གྲགས་ལྡན་པའི་ཆོས་སྡེ་ཆེན་པོ་རྭ་རྒྱ་དགོན་པར་མཇལ་སྐོར་བྱས་པར།དེ་གའི་ལྷའི་གཞལ་མེད་ཁང་ཆེན་ས་ལ་འཕོས་པ་ལྟ་བུའི་གཙུག་ལག་ཁང་དང་།འདུ་ཁང་སོགས་རྟེན་དང་བརྟེན་པའི་བཀོད་པ་ཁྱད་པར་ཅན་དང་།གཟི་འོད་རྣམ་པར་བཀྲ་བའི་བོད་ཀྱི་སྲོལ་རྒྱུན་རི་མོ་དག་ལ་མཇལ་བའི་སྐལ་བཟང་མངོན་དུ་གྱུར་བར་བརྟེན།མཛེས་རིས་སྒྱུ་རྩལ་གྱི་བག་ཆགས་ཀྱང་སྔ་མོ་ནས་སད་པར་གྱུར།དེ་ནས་བཟུང་ཁོ་རང་རྩེད་མོ་རྩེད་བ་ཚུན་ཆད་དུ་ས་ངོས་དང་རྡོ་ལེབ།ཡང་ན་ཁ་བའི་ནང་དུ་བྱ་དང་བྱེའུ།མི་དང་སྲོག་ཆགས་སོགས་ཀྱི་རི་མ་ཐོ་རེ་བ་འབྲི་བའི་སྟངས་ཀ་བྱེད་ཀྱིན་འདུག